# Kudzu

Kudzu (Pueraria montana var. lobata), i possiblement altres espècies del gènere Pueraria, és una planta enfiladissa dins la família fabàcia, nativa del Japó i sud de la Xina, que en molts llocs del món és una espècie invasora.

## Propagació

Es propaga de manera vegetativa per estolons i per rizomes. També es multiplica, més rarament, per llavors que maduren a la tardor. Les llavors poden restar a dins del sòl i germinar alguns anys després quan ja semblava que aquesta planta s'havia erradicat.

## Usos

Pel fet de ser una lleguminosa, augmenta el nitrogen disponible per altres plantes pels bacteris que té associats. La seva arrel profunda també transfereix minerals que es troben en el subsòl fins a la part superior del sòl i el millora. S'ha fet servir per a la millorança de sòls forestals a l'Amazònia.
El kudzu forneix un farratge de qualitat usat temporalment. També és una planta medicinal adequada per a tractar l'alcoholisme.
El kudzu també conté un gran nombre d'isoflavones útils en algunes com a antiinflamàtòries i d'altres com a antimicrobianes. També pot ser útil per al tractament del càncer i la migranya. Es recomana per a l'al·lèrgia i la diarrea.
També es fa servir en trastorns de símptomes de la postmenopausa.
En la medicina xinesa tradicional (TCM), es considera una de les 50 plantes fonamentals.

## Espècie invasora

* Al Canadà, a la riba del llac Erie.
* Als Estats Units es va introduir a partir del Japó el 1876 i ara és comuna al sud del país; la seva àrea augmenta de 61.000 hectàrees cada any.
* Altres llocs on es considera espècie invasiva és Vanuatu i Fiji, puix que l'exèrcit dels Estats Units la feia servir de camuflatge. Queensland i nord d'Itàlia (llac Maggiore).

## Control

S'ha d'eliminar la corona d'arrels de la planta que hi ha sobre la base de les arrels i tots els estolons.

## Galeria d'imatges

* Beines de kudzu
* Kudzu que creix en arbusts
* Fulles de kudzu

## Referències

* ↑ Amanda Allen. «Kudzu in Appalachia». ASPI Technical Series TP 55. Appalachia -- Science in the Public Interest, 2000. Arxivat de l'original el 28 de setembre 2007. [Consulta: 20 agost 2007].
* ↑ Chauvel, A; Grimaldi, M; Tessier, D. «Changes in soil pore-space distribution following deforestation and revegetation: An example from the Central Amazon Basin, Brazil.». Forest Ecology and Management. ProQuest, 1991. Arxivat de l'original el 14 d’octubre 2007. [Consulta: 20 agost 2007].
* ↑ John Everest, James Miller, Donald Ball, Mike Patterson. «Kudzu in Alabama: History, Uses, and Control». Alabama Cooperative Extension System, 1999. Arxivat de l'original el 16 de juny 2012. [Consulta: 20 agost 2007].
* ↑ Associated Press. «Got a drinking problem? Try kudzu». MSNBC, 2006. [Consulta: 20 agost 2007].
* ↑ «Kudzu». Med-owl.com, 2006. Arxivat de l'original el 8 juliol 2007. [Consulta: 20 agost 2007].
* ↑ Duke J. The Green Pharmacy, The Ultimate Compendium of Natural Remedies from the World's Foremost Authority on Healing and Herbs, 1997. Pp. 57; 281-282; 310.
* ↑ "Grapes, Soy And Kudzu Blunt Some Menopausal Side Effects", Science Daily, 7 August 2007
* ↑ «Kudzu: Invasion of the killer vines or a tempest in a teapot?». Chatham-Kent Daily Post, 27-09-2009. Arxivat de l'original el 2009-10-18. [Consulta: 20 abril 2010].
* ↑ «Kudzu Control Without Chemicals». kokudzu.com, 2007. [Consulta: 20 agost 2007].

## Vegeu també

* Midó de kudzu

## Enllaços externs

* Species Profile - Kudzu Arxivat 2018-09-19 a Wayback Machine., National Invasive Species Information Center, National Agricultural Library